Okresná prokuratúra Košice-okolie 
Štúrova 7, 041 47 Košice 	

Sp. zn. : 1 Pv 670/13/8806	Košice, 19.11.2013
EEČ : 2-65-349-2013

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno a Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Košice-okolie
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
v okrese Košice - okolie, v meste XXXXX  dňa 13. 08. 2013  asi o 22.00 hod.  na ulici Grúnt vlámal sa do neobývaného rodinného domu č.48, ktorého majiteľkou je XXXXX tak, že preliezol uzamknutú kovovú bránu oplotenia a z pozemku dvora odcudzil l ks liatinového poklopu šachty na vodu o rozmeroch 1x 0,7 m, 7 ks kovových tyčí rôznych hrúbok o dĺžke 1 m, 1 ks liatinového roštu do kuchynských kachlí o rozmere 0,3 x 0,4 m, 2 ks liatinových platní do kuchynských kachlí o rozmeroch 0,7 x 0,5 m, čím pre majiteľku Evu Šimonovú spôsobil škodu vo výške 47,- €.

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
12 mesiacov
Z priloženého spisového materiálu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
         Uznesením povereného príslušníka PZ OO PZ Jasov, Okresného riaditeľstva PZ, Košice - okolie sp. zn. ČVS:ORP-1109/JA -KS-2013 dňa15. 08. 2013 bolo začaté trestné stíhanie vo veci prečinu krádeže podľa § 212 ods. 2 písm. a)  Trestného zákona a uznesením toho istého policajného orgánu dňa 19. 09. 2013 bolo vznesené obvinenie  XXXXX pre prečin krádeže podľa § 212 ods. 2 písm. a) Trestného zákona, ktorého sa dopustil tak, ako je to uvedené vo výrokovej časti tohto rozhodnutia.
	
         Podľa § 216 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného po vznesení obvinenia do podania obžaloby na návrh policajta alebo aj bez návrhu na podmienečne zastaviť trestné stíhanie, ak

         a/ vyhlási, že spáchal skutok, za ktorý je stíhaný a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne
         b/ nahradí škodu, ak bola činom spôsobená alebo poškodeným o jej náhrade uzavrel dohodu alebo urobil iné potrebné opatrenia na jej náhradu
         c/ vzhľadom na osobu obvineného s prihliadnutím na jeho doterajší život a na okolnosti prípadu možno dôvodne takéto rozhodnutie považovať za dostačujúce.

         Po preskúmaní spisového materiálu som zistil, že u obvineného sú splnené zákonné podmienky pre podmienečné zastavenie trestného stíhania.

          V danom prípade obvinený sa priznal k spáchaniu predmetnej trestnej činnosti a odcudzené veci vrátil poškodenej Eve Šimonovej, ktorá si neuplatňuje nárok na náhradu škody pretože odcudzené veci jej boli vrátené v nepoškodenom stave.
	 
         Trestný zákon za prečin krádeže podľa § 212 ods. 2 písm. a) Trestného zákona  umožňuje uložiť trest odňatia slobody až na 2 roky.

         Obvinený  XXXXX sa k spáchaniu prečinu  priznal  v celom rozsahu a dal súhlas pre prípadné rozhodnutie prokurátora o podmienečnom zastavení trestného stíhania.

         Vzhľadom na doterajší bezúhonný život a okolnosti prípadu možno  takéto rozhodnutie považovať za dostačujúce.

         Obvinený nemá záznam v odpise z registra trestov.

         Preto bolo rozhodnuté tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ľubomíra Kováčová
prokurátorka